Daredevil

Daredevil (esiintynyt Suomessa myös nimellä Hurjapää), oikealta nimeltään Matthew ”Matt” Murdock, on Marvel-kustantamon supersankari, jonka loivat Stan Lee ja Bill Everett. Hahmo nähtiin ensimmäisen kerran vuonna 1964 julkaistussa lehdessä Daredevil Vol. 1, #1 (1964). Daredevil on yksi harvoista näkövammaisista supersankareista. Murdock sokeutui jo nuorena, mutta vastapainoksi hänen muut aistinsa terästyivät yliluonnollisen tarkoiksi ja hän sai eräänlaisen sisäisen tutka-aistin kompensoimaan sokeuttaan. 

Vaikka Daredeviliä piirsivät useat tunnetut piirtäjät, vasta Frank Millerin käsissä 1970-luvun lopulla Daredevil nousi todelliseksi suosikiksi.

 Historia

Matthew Murdock menetti lapsena näkönsä pelastaessaan sokean miehen rekan alta, kun rekan kuormasta lensi radioaktiivista ainetta hänen silmiinsä. Hänen muut aistinsa kuitenkin vahvistuivat ja hänelle kehittyi eräänlainen tutka-aisti (kaikuluotaus), jolla hän pystyy havainnoimaan ympäristöään. Hänen isänsä kuoltua järjestetyn nyrkkeilyottelun takia hän ryhtyi Daredeviliksi, oikeuden puolustajaksi, joka toimii New Yorkin Hell’s Kitchenissä.

 Voimat ja varusteet 

Daredevil on sokea, mutta hänen muut aistinsa ovat yli-inhimillisen herkät. Hän kuulee tarkasti pitkänkin matkan päähän, ja kuulonsa ansiosta hänellä on eräänlainen tutka korvaamassa näköaistiaan, joten ääniaaltojen avulla hän pystyy paikallistamaan ympärillään olevat asiat. Parhaiten hän ”näkee” sateessa, koska jokainen pisara aiheuttaa oman äänensä. Hänen tarkka kuulonsa on myös hänen heikkoutensa, sillä hän ei kestä liian kovia ääniä. Daredevilillä on myös täydellinen kyky aistia valheet.

Daredevilin aseena on kävelysauva, joka muuntuu taistelusauvaksi.

 Ystävät 

Daredevil on uransa aikana ystävystynyt monien hahmojen kanssa. Näistä merkittävimpiä ovat:
 Franklin ”Foggy” Nelson – Matt Murdockin kollega ja paras ystävä.
 Karen Page – Nelsonin ja Murdockin sihteeri, jota kohtaan molemmilla oli hetkellisesti tunteita.
 Maya Lopez – kuuro taistelulajien mestari, jonka Kingpin lähetti tappamaan Daredevilin, kunnes sai selville että Murdock on Daredevil.
 Ben Urich – Daily Bugle -sanomalehden reportteri. Hän tietää Daredevilin todellisen henkilöllisyyden, muttei halua paljastaa sitä julkisesti.
 Elektra Natchios – taistelulajien mestari ja Daredevilin rakastajatar.

 Vastustajat 

Daredevilillä, kuten muillakin supersankareilla, on vastustajinaan suuri joukkio erilaisia superroistoja ja konnia. Näistä merkittävimpiä ovat:
 Elektro – Sähköä hallitseva superroisto. Myös Hämähäkkimiehen vastustaja.
 Herra Pelko – Superroisto, joka kehitti pelkokaasun jotta kaikki pelkäisivät häntä ja hän saisi ryöstellä rauhassa.
 Kingpin – Rikollisiin toimiin sekaantunut liikemies ja Daredevilin arkkivihollinen. Hän tietää Daredevilin todellisen henkilöllisyyden, ja on toiminut myös Hämähäkkimiehen ja Tuomarin vihollisena.
 Luoti – Väkivahva ja erikoisen kestävä palkkatappaja. 
 Mister Hyde – Erikoisseerumista voimansa saava superroisto. 
 Mysterio – Illuusioihin ja erikoistehosteisiin erikoistunut superroisto. Myös Hämähäkkimiehen vastustaja. 
 Napakymppi – Kingpinin värväämä psykoottinen salamurhaaja, joka kykenee käyttämään aseita hämmästyttävällä osumatarkkuudella. Daredevilin vaarallisimpia vihollisia. 
 Niittäjä – Palkkatappaja, jonka itseensä kiinnittämät aseet tekevät hänestä vaarallisen vastustajan. 
 Nuke – Yhdysvaltain armeijan luoma psykoottinen supersotilas. 
 Purppuramies – Superroisto, joka saa heikkotahtoiset alistumaan valtaansa. Myös Jessica Jonesin vastustaja.
 Tyfoidi – Tunteita manipuloiva naissalamurhaaja. Kingpinin luotettava kätyri.

 Daredevil muissa medioissa 

 Televisio 

pienois|Daredevil Hämähäkkimies-animaatiosarjassa.
Daredevil ja hänen alter egonsa Matt Murdock vierailivat Hämähäkkimies-animaatiosarjassa 1990-luvulla, jossa he halusivat puhdistaa Peter Parkerin maineen, jonka Kingpin oli pilannut. Hän esiintyi jaksoissa: 33 ”Framed”, 34 ”Mies ilman pelkoa” ja 35 ”Lopullinen tappaja” (takauma). Hahmon äänenä toimi Edward Albert.

 Elokuvat 

Daredevilistä kertovan elokuvan suunnittelu alkoi jo 1990-luvun loppupuolella. Ensi-iltansa se sai vuonna 2003. Daredevilin nimiroolia näytteli Ben Affleck ja naispääosassa Elektrana esiintyi Jennifer Garner. Toimintaseikkailu menestyi huonosti ja sai kriitikoilta enimmäkseen huonoja arvosanoja. Elektrasta tehtiin vuonna 2005 ilmestynyt spin-off-elokuva Elektra.

 Marvel Cinematic Universe 
 Marvel Cinematic Universessa (MCU) Matt Murdockia / Daredeviliä näyttelee Charlie Cox.
 Hahmo teki ensiesiintymisensä vuonna 2015 Marvel Televisionin tuottamien televisiosarjojen puolella hahmon omassa Netflix-sarjassa Daredevil (2015–2018). Hän perusti parhaan ystävänsä Foggy Nelsonin kanssa oman asianajoyhtiön, Karen Pagen ryhtyessä heidän sihteerikseen. Lisäksi hän lain ulkopuolella Daredevilinä vastusti sekä Wilson Fiskiä että rikollisjärjestöä nimeltä Käsi. Sarjan toisella tuotantokaudella taisteluun osallistuivat myös Frank Castle / Tuomari sekä Murdockin entinen rakastettu, Elektra Natchios.
 Hän esiintyi myös Netflix-sarjassa The Defenders (2017), jossa hän liittoutui Jessica Jonesin, Luke Cagen ja Rautanyrkin kanssa käydäkseen viimeiseen taisteluun Käden johtajia sekä kuolleista herätettyä ja aviopestyä Elektraa vastaan.
 Hahmo teki ensiesiintymisensä Marvel Studiosin tuottamissa MCU-elokuvissa, kun hän toimi elokuvassa Spider-Man: No Way Home (2021) Peter Parkerin asianajajana. Parkeria syytettiin supersankarin maineen itselleen huijanneen Mysterion murhasta. Murdock onnistui saamaan syytteet kumottua, mutta suuri osa New Yorkin asukkaista piti yhä Parkeria syyllisenä.
 Disney+-sarjassa She-Hulk: Attorney at Law (2022), hän toimi jaksossa ”Kurnun kuteet” supersankareiden pukusuunnittelija Luke Jacobsonin asianajajana oikeusjutussa, jossa Jennifer Walters taas toimi Jacobsonilta oman puvun saaneen Eugene Patilion asianajajana. Murdock ja Jacobson voittivat oikeustapauksen, mutta myöhemmin Murdock ja Walters päätyivät yhdessä Daredevilinä ja Hulktarena pysäyttämään rikolliseksi paljastuneen Patilion sekä viettämään yön yhdessä. Sarjan päätösjaksossa ”Kenen show tämä on?”, hän oli tulossa auttamaan Waltersia pysäyttämään Todd Phelpsin, mutta hänen saapuessaan paikalle, Phelps oli jo päihitetty. Tämän jälkeen Walters esitteli Murdockin sukulaisilleen.
 Disney+-sarjassa Echo (2024), Daredevil nähdään vain yhdessä takaumakohtauksessa, kun hän oli aikoinaan kohdannut taistelussa Maya Lopezin.
 Cox esiintyy myös hahmonsa uudessa Disney+-sarjassa Daredevil: Born Again (2025–). Napakympiksi ryhtyneen Benjamin Poinxdexterin tapettua Foggy Nelsonin, Murdock itse yritti tappaa Poindexterin pudottamalla tämän katolta. Häpeissään tästä Murdock oli luopunut toimistaan Daredevilinä, ja omistautunut kokonaan pelkälle asianajajan uralle. Mutta lopulta Wilson Fiskin nouseminen New Yorkin pormestariksi ja tämän pyrkimykset hävittää korruptoituneista poliiseista muodostetun AVTF-iskuryhmän (Anti-Vigilante Task Force) avulla New Yorkista kaikki omankäden oikeuden harjoittajat (kuten Frank Castle, Hector Ayala / Valkoinen Tiikeri ja Jack Duquesne / Miekkamies) johtavat vähitellen Murdockin omaan paluuseen omankädenoikeuden harjoittajaksi.
 Cox ääninäyttelee myös vaihtoehtoista versiota Daredevilistä Disney+-animaatiosarjassa Your Friendly Neighborhood Spider-Man (2025–), jossa hän suhtautui epäilevästi Norman Osborniin ja tunkeutui kerran jopa Oscorp-torniin ottamaan häen aikeistaan selvää. Normanille työskentelevä Hämähäkkimies yritti pysäyttää hänet, mutta epäonnistui. Myöhemmin paljastui, että yksi Oscorpin harjoittelijoista, Jeanne Focault, oli oikeasti Finesse, Daredevilin apuri.

 Videopelit 
Marvel: Ultimate Alliance -pelissä Daredevil on yksi piilotetuista hahmoista, jonka pelaaja saa pelattavakseen keräämällä viisi Daredevil-figuuria.

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 1989  Rex Smith  The Trial of the Incredible Hulk    1995  Bill Smitrovich  Ihmeneloset    1996  Edward Albert  Hämähäkkimies   2000  Dee Bradley Baker    Spider-Man 2003  Ben Affleck   Daredevil   2005  Steve Blum    The Punisher 2005  David Kaye    Marvel Nemesis: Rise of the Imperfects 2006  Cam Clarke    Marvel: Ultimate Alliance 2009, 2013  Brian Bloom    Marvel: Ultimate Alliance 2Marvel Heroes 2015–2018,2021–2022,2024–2027  Charlie Cox  DaredevilThe DefendersShe-Hulk: Attorney at LawEchoYour Friendly Neighborhood Spider-ManDaredevil: Born Again  Spider-Man: No Way Home  2025  Aleks Le    Marvel Rivals

 Lähteet 


 Viitteet 

 Aiheesta muualla 
 Ihmeiden aika-sivuston osuus Daredevilistä. 
 Marvel-kustantamon kotisivujen osuus Daredevilistä. 

Luokka:Marvel-universumin supersankarit
Luokka:Daredevil
Luokka:Puolustajat
Luokka:Kapteeni Universumin avatarat
Luokka:Marvel-universumin kamppailulajien harrastajat
Luokka:Kuvitteelliset ninjat
Luokka:Seulonnan keskeiset artikkelit